《大雪用前韵五首 其三》
宋代·裘万顷

谁扶天女下冰机，剪水成花片片奇。影落池塘波不动，寒侵鸥鹭色皆饥。

纵横万舞风回处，表里双清月霁时。浪战未能无寸铁，对人羞诵醉翁诗。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。